ההמלצה המקובלת כיום, כאשר אחד מבני הזוג הוא נשא של הרפס באברי המין והשני אינו נשא - יש להשתמש בקונדום בזמן קיום יחסי מין כל הזמן, ולהימנע מקיום יחסים כאשר יש נגעים על איבר המין, או בתקופה שלפני הופעת הנגעים, הנקראת תקופת הפרודרום, ומתבטאת בתחושת עקצוץ באיזור בו יופיעו הנגעים, ולעיתים כאבים באיזור האגן, הרגליים והעכוז. הסיבה להמלצות אלו היא שהדבקה אפשרית גם בתקופות שהמחלה אינה סימפטומטית. אמנם, בתקופות אלו הסיכוי להדבקה נמוך בהרבה, אך הוא קיים. מומלץ לבצע בדיקות דם לאיתור נוגדנים לבני זוג של נשאים של זיהום בהרפס של אברי המין, משום שלעיתים הזיהום אינו גורם לסימפטומים. תוכלי לקרוא עוד על הרפס באינפומד: http://www.infomed.co.il/Herpes.asp